**Образец**

 **ПРОЕКТ НА ДОГОВОР**

**№ …………. / ………….. 2018г.**

Днес, …………… 2018г. в гр.София между:

**УМБАЛ „Света Екатерина” ЕАД** **с ЕИК: 831605845 със седалище и адрес на управление: гр. София 1431, бул. „Пенчо Славейков” № 52А, представлявано от проф. д-р Генчо Начев, д.м.н. – Изпълнителен директор, наричан за краткост ВЪЗЛОЖИТЕЛ от една страна,**

и

 **……………………….. с ЕИК: ………………. със седалище и адрес на управление:**

**гр. ………………, п.к. …….; ул./бул. …………………………………… , тел.: …………. факс:……………. и електронен адрес: ………………….. , представлявано от ……………. В качеството му/ им на …………………… наричано за краткост ИЗПЪЛНИТЕЛ, от друга страна**,

**на основание чл.194 от Закона за обществените поръчки и чл.69 от Правилника за прилагана на Закона за обществените поръчки и във връзка с утвърден протокол № ……… от ……… от работата на комисията за класиране на офертите и определяне на изпълнител на обществена поръчка с предмет: „Доставка, монтаж, тестване, въвеждане в експлоатация и обучение на определени от възложителя служители за работа със Система за инжектиране на контрастни вещества за ангиографска апаратура за нуждите на УМБАЛ „Света Екатерина“ЕАД и гаранционно обслужване през времето, в което е в гаранционен срок“**

 се сключи настоящият договор, като страните се споразумяха за следното:

 **І. ПРЕДМЕТ НА ДОГОВОРА**

**1.1.** Възложителят възлага, а Изпълнителят приема да достави и прехвърли собствеността на Възложителя на **Система за инжектиране на контрастни вещества за ангиографска апаратура за нуждите на УМБАЛ „Света Екатерина“ЕАД** - …………. /посочва се търговско наименование/модел/кат.номер/сериен номер/, съгласно Техническата спецификация на Възложителя - Приложение № 1 и детайлно описана в Техническото и Ценово предложение на Изпълнителя - Приложения № 2 и № 3, неразделна част от Договора срещу задължението на Възложителя да приеме медицинската апаратура и да заплати договорената съгласно условията, посочени по-долу.

**1.2**. Освен доставката по чл.1.1 предметът на Договора включва и изпълнението на следните дейности:

* монтаж, настройки, тестване и въвеждане в експлоатация наСистемата за инжектиране на контрастни вещества за ангиографска апаратура за нуждите на УМБАЛ „Света Екатерина“ЕАД описана в чл.1.1.
* Обучение на определени от възложителя медицински специалисти и други лица за работа с медицинското оборудване.
* Гаранционно поддържане на доставеното медицинско оборудване по време на гаранционния му срок, който е ………………… (посочва се предложеният от участника, определен за изпълнител) /минимум една година, считано от датата на подписване на протокол за въвеждане в експлоатация.
* Доставеното оборудване трябва:

а) да има нанесена „СЕ” маркировка;

б) да има нанесен идентификационен номер на нотифицирания орган, когато съответната процедура за оценяване на съответствието изисква нанасянето му;

в) да е с четлива маркировка за производител, модел, сериен номер /католожен номер;

* 1. Изпълнителят се задължава да изпълни дейностите по чл.1.1 и чл.1.2. в съответствие с изискванията на Техническата спецификация на Възложителя, и техническото и ценовото предложение, които са неразделна част от настоящия Договор, в сроковете по настоящия Договор.
	2. Мястото на доставка, монтаж, настройки, тестване и въвеждане в експлоатация на медицинското оборудване посочено в чл.1.1. и извършването на гаранционна поддръжка по време на гаранционния й срок е: гр. София бул. „Пенчо Славейков“ № 52А – сградата на УМБАЛ „Света Екатерина“ ЕАД – Клиника по кардиология.

ІІ**. ЦЕНИ И НАЧИН НА ПЛАЩАНЕ**

**2.1.** За изпълнението на предмета на Договора, Възложителят се задължава да заплати на Изпълнителя обща цена в размер на …………………. лева без ДДС (словом ---лв. без ДДС) представляващи ……………. лева с ДДС (словом ….. лв. с ДДС), съгласно Ценовото предложение (Приложение № 3), неразделна част от настоящия Договор.

 **2.2**. Посочената в чл. 2.1 цена е крайна и включва цената за доставка и прехвърляне на собствеността на **Системата за инжектиране на контрастни вещества за ангиографска апаратура** и всички разходи и възнаграждения на Изпълнителя за изпълнение на предмета на настоящия Договор, включително и: разходи за опаковка, товарене, транспорт, застраховка, митни сборове, такси (ако има), разтоварване, разопаковане, монтаж, настройки, тестване, въвеждане в експлоатация, привеждане в работно състояние готово за приемане и експлоатация, обучение на специалисти определени от възложителя и предоставяне на цялата техническа документация, всички разходи за извършване на гаранционно обслужване (за труд, резервни части и консумативи) в срока на гаранцията, която е …………….. (посочва се предложеният от определеният за изпълнител гаранционен срок), както и разходи за отстраняване за сметка на и от Изпълнителя на всички технически неизправности, възникнали не по вина на Възложителя и покрити от гаранционните условия и гаранционната отговорност на Изпълнителя.

 **2.3**. Цената посочена в настоящия Договор цени е крайна и остава непроменена за срока на действието му.

 **2.4.** Плащането по настоящия договор се извършва в български лева, с платежно нареждане по банковата сметка на ИЗПЪЛНИТЕЛЯ при условията на отложено плащане до 30 дни, след представяне на приемо-предавателни протоколи за: извършена доставка на апаратурата, монтаж, тестване и въвжедане в експлоатация на апаратурата и за обучение на специалистите определени от възложителя за работа с апаратурата подписан в 2 /два/ екземпляра от упълномощени от ВЪЗЛОЖИТЕЛЯ и ИЗПЪЛНИТЕЛЯ лица и издадена фактура в оригинал и едно заверено копие, съдържаща всички законови реквизити и **гаранционна карта.**

**Банковата сметка на ИЗПЪЛНИТЕЛЯ е:**

**Обслужваща банка:**

**IBAN:**

**BIC:**

**Титуляр на сметката:**

 **2.5**. Изпълнителят е длъжен да уведоми писмено Възложителя за последваща промяна на банковата му сметка в срок до 3 (три) работни дни считано от момента на промяната. В случай че Изпълнителят не уведоми Възложителя в този срок, се счита, че плащанията по посочената в настоящия член банкова сметка са надлежно извършени.

 **2.6**. За дата на плащането, се счита датата на заверяване на банковата сметка на Изпълнителя със съответната дължима сума.

 **2.7.** ВЪЗЛОЖИТЕЛЯТ определя конкретната дата на плащане в срока, определен по чл.2.4.

**ІІІ. СРОКОВЕ. МЯСТО И УСЛОВИЯ НА ДОСТАВКА, МОНТАЖ И ВЪВЕЖДАНЕ В ЕКСПЛОАТАЦИЯ НА ОБОРУДВАНЕТО. ПРЕМИНАВАНЕ НА**

 **СОБСТВЕНОСТТА И РИСКА**

**3.1**. Настоящият Договор влиза в сила от датата на подписването му от двете страни и изтича след изтичането на по-късния измежду срока на гаранцията (посочва се) и срока на гаранционното обслужване на Системата за инжектиране на контрастни вещества за ангиографска апаратура, предмет на Договора.

**3.2**. **С**рокът за изпълнение на дейностите по настоящата поръчка е, както следва:

**3.2.1.** Срокът за доставка на оборудването е между ……… … и ……….. седмици, от датата на подписване на договора с избрания изпълнител.

**3.2.2.** Срокът за монтаж, инсталиране, тестване и въвеждане /пускане/ в експлоатация на доставената Система за инжектиране на контрастни вещества за ангиографска апаратура е …………………. работни дни от датата на доставка, съгласно двустранно подписания приемо-предавателен протокол за извършената доставка.

**3.2.3.** Срокът за обучение на медицинските специалисти и други длъжностни лица за работа с апаратурата е ………….. работни дни, след пускане в експлоатация.

**3.2.4** Срокът за извършване на цялостна гаранционна поддръжка по време на гаранционния срок на апаратурата е ………….. месеца, считано от датата на подписване на протокола за монтиране и пускане в експлоатация.

3.2.5. Срокът за реакция /констатиране на повредата/ при възникнал проблем да бъде до …………. /………………./ часа, от получаване на рекламационно съобщение по реда предвиден в настоящият договор.

3.2.6. Режимът на гаранционна поддръжка „в работно време“ следва да се реализира в работни дни от ……. До ……….ч. Режим на поддръжка „24 х 7“ ще се реализира по 24 часа 7 дни в седмицата, и до …………………. часа през почивните и празничните дни, след получаване на устна и/или писмена заявка от страна на Възложителя.

3.2.7. Отстраняването на настъпила повреда и възстановяване на работоспособността на компонент в режим на поддръжка „24х7“ следва да се извършва в срок до …………………. часа, считано от датата и часа на констатиране на повредата след извършена диагностика.

3.2.8. Отстраняването на настъпила повреда в режим на поддръжка „в работно време“ следва да се извършва в срок до ……… дни, считано от датата и часа на констатиране на повредата.

 **3.3**. Изпълнителят се задължава да достави до мястото на доставка и в съответния срок на доставка, съответно да прехвърли собствеността и предаде на Възложителя Системата за инжектиране на контрастни вещества за ангиографска апаратура, отговаряща на техническите стандарти и изисквания и окомплектована с ръководство за употреба / инструкция за експлоатация на български език, сертификати, разрешения и инструкции и препоръки за съхранение и експлоатация, както и с други документи и аксесоари, изискващи се съгласно Техническата спецификация на Възложителя и Техническото предложение на Изпълнителя.

 **3.4.** Изпълнителят предава медицинското оборудване на упълномощен представител на Възложителя. За съответствието на доставената апаратура с Техническата спецификация на Възложителя и Техническото предложение на Изпълнителя от Страните или техни упълномощени представители се подписва приемо-предавателен протокол.

 **3.5.** Приемо-предавателният протокол се подписва след проверка за: отсъствие на „Несъответствия“ (недостатъци, дефекти, повреди, липси и/или несъответствия на доставената Система за инжектиране на контрастни вещества за ангиографска апаратура и/или придружаващата я документация и аксесоари с изискванията на настоящия Договор, както и с техническите характеристики и с изискванията, представени в Техническото предложение на Изпълнителя и Техническата спецификация на Възложителя) , наличие на окомплектовка на доставката и представяне на документите, изискващи се съгласно чл.3.3. и 3.4 от договора. Приемо-предавателният протокол съдържа основанието за съставянето му (номер на договора), сериен номер [*серийни номера или други идентифициращи апаратурата данни*], предмет на доставка.

 **3.6.** Изпълнителят уведомява Възложителя писмено в срок от 5 (пет) работни дни предварително за конкретните дати и час, на които ще се извърши доставката. При предаването на Медицинската апаратура, Изпълнителят осигурява на Възложителя необходимото според обстоятелствата време да я прегледа за явни Несъответствия, като същото не може да надвишава 10 (десет) работни дни.

 **3.7.** При констатиране на явни Несъответствия, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните Несъответствия, и се посочва срокът, в който същите ще бъдат отстранени. След отстраняване на Несъответствията, Страните подписват двустранен Приемо-предавателен протокол за приемане на доставката. В случай че Несъответствията са съществени и не бъдат отстранени в рамките на дадения от Възложителя срок, или при забавяне на доставката на медицинското оборудване с повече от 30 работни дни, Възложителят имат право да прекрати Договора, както и право да получи неустойка в размер на сумата по гаранцията за изпълнение на Договора.

 **3.8.** Подписването на приемо-предавателния протокол по чл.3.7. без забележки има силата на приемане на доставката от страна на Възложителя, освен в случаите на "скрити Несъответствия", които не могат да бъдат установени при обикновения преглед на медицинското оборудване. Приемането на доставката на Системата за инжектиране на контрастни вещества за ангиографска апаратура с Приемо-предавателния протокол по чл.3.7. няма отношение към установените впоследствие в гаранционния срок несъответствия.

 **3.9**. Възложителят се задължава да уведоми писмено Изпълнителя за всички скрити Несъответствия, които не е могъл да узнае при приемането на доставката в срок до 10 (десет) работни дни от узнаването им, но не по-късно от изтичане на гаранционния срок

 **3.10**. При наличие на явни Несъответствия посочени в констативния протокол по чл.3.7. и/или при наличие на скрити Несъответствия, констатирани от Възложителя и съобщени на Изпълнителя по реда на чл.3.9. Изпълнителят заменя доставената Система за инжектиране на контрастни вещества за ангиографска апаратура или съответния компонент със съответстващи с изискванията на настоящия Договор в срока посочен съответно в констативния протокол и/или в разумен срок след получаване на уведомлението по чл.3.9., който не може да бъде по-дълъг от 40 дни.

 3.11. В случаите на Несъответствия посочени в констативния протокол по чл.3.7., Възложителят не дължи заплащане на цената по чл.2.1. от настоящият договор преди отстраняването им и изпълненията на останалите условия за плащане, предвидени в Договора.

 3.12. Изпълнителят е длъжен да приключи изпълнението на всички дейности свързани с монтажа (инсталацията) и въвеждане в експлоатация на Системата за инжектиране на контрастни вещества за ангиографска апаратура в срок от …………………. календарни дни/седмици, считано от датата на подписване на приемо-предавателния протокол по чл.3.4., съответно по чл.3.7.

 3.13. За извършения монтаж и въвеждане на Системата за инжектиране на контрастни вещества за ангиографска апаратура в експлоатация Страните, или упълномощени от тях лица подписват двустранен протокол, неразделна част от настоящия Договор. Възложителят има право да откаже да подпише протокола до окончателното въвеждане на оборудването в експлоатация в степен позволяваща незабавната ѝ и безпрепятствена употреба.

3.14. Собствеността и риска от случайно повреждане или погиване на Системата за инжектиране на контрастни вещества за ангиографска апаратура, преминава от Изпълнителя върху Възложителя от датата на подписване на Протокола за монтаж и въвеждане на оборудването в експлоатация.

**IV. ОБУЧЕНИЕ НА ПЕРСОНАЛА НА ВЪЗЛОЖИТЕЛЯ**

4.1. Възложителят предоставя на Изпълнителя списък на лицата, които следва да бъдат обучени за работа със Системата за инжектиране на контрастни вещества за ангиографска апаратура в деня на въвеждане в експлоатация на апаратурата.

4.2. Изпълнителят е длъжен да приключи обучението на определените от възложителя по реда на чл.4.1. специалисти за работа с оборудването в срок от ………….. работни дни, след въвеждане в експлоатация на апаратурата.

4.3. Изпълнителят е длъжен до осигури достатъчен брой обучаващи, както и присъствието им на мястото на доставка и инсталиране на Системата за инжектиране на контрастни вещества за ангиографска апаратура, като при необходимост времето и графикът на обучение се съгласуват писмено между Страните.

 4.4. За извършеното обучение Страните, или упълномощени от тях лица подписват двустранен протокол. Изпълнителят не носи отговорност за забавяне на обучението поради отсъствие на специалистите на Възложителя по време на периода на обучението, при условие, че е уведомил писмено Възложителя за такова отсъствие.

 4.5. Замяна на медицински специалисти и други длъжностни лица на възложителя, подлежащи на обучение е допустима в срок до 2 дни от започване на обучението и не повече от 2 (два) пъти.

 **V.ПРАВА И ЗАДЪЛЖЕНИЯ НА СТРАНИТЕ**

**Член 5.1. Права и задължения на Изпълнителя**

5.1.1. Изпълнителят се задължава да достави, инсталира и въведе в експлоатация, Системата за инжектиране на контрастни вещества за ангиографска апаратура - предмет на настоящия Договор, отговаряща на техническите параметри, представени в Техническото предложение на Изпълнителя и на Техническата спецификация на Възложителя, окомплектована съгласно изискванията на възложителя и придружена със съответните документи, както и да прехвърли собствеността върху нея на Възложителя в договорените срокове и съгласно условията на настоящия Договор.

5.1.2. Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

5.1.3. Изпълнителят се задължава да извършва гаранционно обслужване на Системата за инжектиране на контрастни вещества за ангиографска апаратура в рамките на гаранционния й срок, при условията и сроковете на този Договор, съответно при условията на гаранцията.

5.1.4. Изпълнителят се задължава да отстранява за своя сметка и в договорените срокове всички несъответствия, повреди, дефекти и/или отклонения на доставеното оборудване проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали.

 5.1.5. Изпълнителят се задължава да спазва правилата за вътрешния ред, както и хигиенните изисквания и изисквания за безопасност в помещенията на Изпълнителя и да изпълнява задълженията си по Договора без да пречи на нормалното протичане на работата на Възложителя.

 5.1.6. При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

 5.1.7. Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор.В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

5.1.8. Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

5.1.9. Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора и на необходимия достъп до помещенията на Възложителя, в които ще се монтира Медицинското оборудване.

5.1.10. Изпълнителят се задължава да извърши обучение на медицинския персонал, на Възложителя в уговорените срокове и съгласно договорените условия.

5.1.11. Изпълнителят е длъжен да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа/инсталацията и въвеждането на Медицинското оборудване в експлоатация.

**Член 5.2. Права и задължения на Възложителя:**

5.2.1. При добросъвестно и точно изпълнение на Договора, Възложителят се задължава да заплати общата цена по чл. 2.1 от този Договор, съгласно условията и по начина, посочен в него.

5.2.2. Възложителят се задължава да приеме доставката на Медицинското оборудване, предмет на Договора по реда на чл.3.3. – чл.3.10., ако отговаря на договорените изисквания, в срок до 3 (три) дни след писменото му уведомяване както и да осигури достъп до помещенията си и необходимите условия за монтажа и въвеждането ѝ в експлоатация.

5.2.3. Възложителят има право да иска от Изпълнителя да изпълни доставката на Медицинското оборудване на посочения в чл.1.4. от Договора адрес, в срок и без отклонения от договорените изисквания.

 5.2.4. Възложителят се задължава да съдейства при провеждане на обучението на своите специалисти, като осигурява присъствието им в договореното време.

5.2.5. Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

 5.2.6. Възложителят има право на рекламация по отношение на доставеното по Договора Медицинско оборудване, както по отношение на монтажа и инсталацията му при условията посочени в настоящия Договор и съгласно гаранционните му условия.

5.2.7. Възложителят има право да изисква от Изпълнителя замяната на несъответстваща с Техническите спецификации и/или дефектна Системата за инжектиране на контрастни вещества за ангиографска апаратура и/или нейни компоненти, както и отстраняване на недостатъците, по реда и в сроковете, определени настоящия Договор.

5.2.8. Възложителят има право да откаже приемането на доставката, както и да заплати изцяло или частично цената по Договора, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора.

5.2.9. Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

5.2.10. Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**Раздел VI. ГАРАНЦИОННА ОТГОВОРНОСТ и ГАРАНЦИОННО ОБСЛУЖВАНЕ**

**6.1. Гаранционна отговорност**

6.1.1. Изпълнителят гарантира пълната функционална годност на Системата за инжектиране на контрастни вещества за ангиографска апаратура, съгласно договореното предназначение, както и съгласно Техническото предложение, Техническата спецификация и техническите стандарти за качество и безопасност.

6.1.2. В рамките на гаранционния срок Изпълнителят отстранява със свои сили и средства всички Несъответствия на Медицинското оборудване, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

6.1.3. Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да изпрати свои квалифицирани представители на място за констатиране и идентифициране на повредата в срок от ………………… часа/дни, от получаване на рекламационното съобщение на Възложителя. При визитата на сервизния екип на Изпълнителя се съставя констативен протокол за извършеното техническо обслужване, вида на повредата, работите и срокът необходими за отстраняването ѝ в два еднообразни екземпляра.

6.1.4. Изпълнителят се задължава да отстрани настъпила повреда в срок от ………. или по-кратък, считано от датата на констатирането на повредата. При невъзможност за отстраняване на настъпила повреда в срок от ……………. Изпълнителят осигурява на Възложителя оборотно оборудване, която се задължава да монтира и въведе в експлоатация, от същия или подобен клас до пълното отстраняване на дефекта/повредата, като гаранционният срок на Системата за инжектиране на контрастни вещества за ангиографска апаратура, в процес на поправяне, се удължава със срока през който е траело отстраняването на повредата.

**6.2. Гаранционно (сервизно) обслужване**

6.2.1. Изпълнителят се задължава да осигури на Възложителя гаранционно (сервизно) обслужване на Системата за инжектиране на контрастни вещества за ангиографска апаратура в гаранционния срок, който е ……………… Изпълнителят се задължава да извършва с предимство гаранционното обслужване на Медицинското оборудване на Възложителя по време на целия гаранционен период, в срок не по-късно от ……… дни от постъпване на заявка за обслужване от страна на Възложителя. Гаранционното обслужване се осъществява на място, в помещенията на Възложителя, от оторизирани представители на Изпълнителя .

 **Раздел VII. ГАРАНЦИЯ ЗА ИЗПЪЛНЕНИЕ**

**7.1. Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 5 % (пет процента) от стойността на Договора по чл.2.1, представляваща сумата от …………. лв.**

7.2. Изпълнителят представя документ за внесена гаранция за изпълнение на Договора и за гарантиране на авансовото плащане към датата на сключването му.

**7.3.** Изпълнителят избира формата на гаранцията измежду една от следните:

7.3.1. парична сума внесена по следната банковата сметка на Възложителя:

**Обслужваща банка: „Интернешънъл Асет Банк“ АД;**

**IBAN: BG45IABG81231000185400;**

**BIC: IABGBGSF;**

**Титуляр на сметката: УМБАЛ „Света Екатерина“ ЕАД;**

 Всички банкови разходи, свързани с преводите на сумата са за сметка на Изпълнителя;

7.3.2. Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема и покрива 100 % (сто процента) от стойността на гаранцията за изпълнение със срок на валидност 30 дни след изтичане срока на договора.

А). Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

Б). Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

7.3.3. Застраховката, която обезпечава изпълнението, чрез покритие на отговорността на Изпълнителя, е със срок на валидност 30 дни след изтичане срока на договора. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя. Когато изпълнителят представя гаранция за изпълнение под формата на застраховка, която обезпечава изпълнението се представя оригиналът на същата.

**7.4**. **ВЪЗЛОЖИТЕЛЯТ** задържа и се удовлетворява от гаранцията за изпълнение, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне изпълнението на задълженията си по договора.

**7.5**. ВЪЗЛОЖИТЕЛЯТ има право да усвои сумата от гаранцията за изпълнение, без това да го лишава от правото му да търси обезщетение за претърпени вреди.

**7.6.** Гаранцията за изпълнение се усвоява изцяло или частично от ВЪЗЛОЖИТЕЛЯ в случай на неизпълнение на задълженията на ИЗПЪЛНИТЕЛЯ за частта, съответстваща на неизпълнението. ВЪЗЛОЖИТЕЛЯТ има право да усвои Гаранцията за изпълнение, без това да го лишава от правото да търси обезщетение за вреди, надвишаващи получената сума по Гаранцията за изпълнение.

**7.7.** При липса на възражения/претенции във връзка с изпълнението на Договора от страна на ВЪЗЛОЖИТЕЛЯ, той освобождава Гаранцията за изпълнение (връща паричната сума/оригинала на издадената банкова гаранция/застраховка) в срок от 30 дни след приключване на изпълнението или изтичане срока на Договора, без да дължи лихви за периода, през който Гаранцията за изпълнение е престояла при него (в случай че е под формата на парична сума). Ако ИЗПЪЛНИТЕЛЯТ е представил парична сума като гаранция за изпълнение, същата ще бъде преведена по посочената в офертата на ИЗПЪЛНИТЕЛЯ банкова сметка. Ако ИЗПЪЛНИТЕЛЯТ е представил банкова гарация за изпълнение, то е необходимо да се яви в отдел „Финансово-счетоводен“ на УМБАЛ „Света Екатерина»ЕАД за получаване на оригинала й.

**7.8.** ВЪЗЛОЖИТЕЛЯТ освобождава 20 (двадесет) процента от внесената от ИЗПЪЛНИТЕЛЯгаранция за добро изпълнение **/или ………. лв.**/ в срок от 5 работни дни от извършване на плащането при условията на настоящия Договор.

**7.9.** ВЪЗЛОЖИТЕЛЯТ задържа 80 (осемдесет) процента от гаранцията /**или ………. лева**/ за изпълнение за обезпечаване на гаранционния срок на оборудването.

**7.10.** ВЪЗЛОЖИТЕЛЯТ освобождава сумата по чл.7.9. в срок от 5 работни дни от изтичането на гаранционния срок на апаратурата, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

**7.11.** Разходите по откриване, поддържане, подновяване и обслужване на Гаранцията за изпълнение са за сметка на ИЗПЪЛНИТЕЛЯ.

**7.12.** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните, относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ, той може да пристъпи към усвояване на гаранцията за изпълнение.

**7.13.** Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

**7.14**. В случай на задържане от Възложителя на суми от гаранцията, Изпълнителят е длъжен в срок до 3 (три работни) дни да допълни съответната гаранция до размера ѝ, уговорен в чл.7.1., като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да дозастрахова отговорността си до размера в чл.7.1.

 **7**.15. Възложителят не дължи лихви върху сумите попредоставените гаранции, независимо от формата под която са предоставени.

7.16. Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

7.17. Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

 **VIІI.** **ОТГОВОРНОСТИ ПРИ НЕИЗПЪЛНЕНИЕ, НЕУСТОЙКИ**:

**8.1. При** неспазване на срока посочен в настоящия договор за доставка, инсталиране, тестване и въвеждане в експлоатация на рентгеновата тръба ИЗПЪЛНИТЕЛЯТ дължи неустойка, както следва:

 а) при забава до 7 /седем/ календарни дни, ИЗПЪЛНИТЕЛЯТ дължи неустойка в размер на 10 /десет/ % от цената на доставената стока;

 б) при забава над 7 /седем/ календарни дни, ИЗПЪЛНИТЕЛЯТ дължи неустойка в размер на 20 /двадесет/ % от цената на доставената стока.

Неустойките по букви а) и б) се начисляват от деня, следващ деня на неизпълнението, а неизпълнението се брои в календарни дни. Базата за изчисляване на неустойката е стойността с вкл. ДДС на неизпълненото.

**8.2.** При неизпълнение на задължението си за плащане в договорените срокове по настоящия договор ВЪЗЛОЖИТЕЛЯТ дължи обезщетение в размер на законната лихва от деня на забавата.

**8.3.** ИЗПЪЛНИТЕЛЯТ превежда дължимите неустойки в определен от ВЪЗЛОЖИТЕЛЯ срок и по посочена от него банкова сметка.

**8.4.** ВЪЗЛОЖИТЕЛЯТ има право и на обезщетение за претърпените вреди, когато те надхвърлят размера на договорената неустойка.

**ІХ. ФОРСМАЖОР**:

 **9.1.** Непреодолима сила са обстоятелства от извънреден характер, които страната по договора при полагане на дължимата грижа не е могла или не е била длъжна да предвиди и предотврати, и които са възникнали след сключването на договора.

 **9.2.** Страната, която се позове на обстоятелство от извънреден характер по смисъла на предходният чл.9.1., което е причина за неизпълнение на задължения по договора, е длъжна в срок до 3 (три) дни от възникването му писмено да уведоми другата страна по договора в какво се състои непреодолимата сила, какви са възможните последици от нея за изпълнението на договора и да докаже причинната връзка между това обстоятелство и невъзможността за изпълнение. При неуведомяване ИЗПЪЛНИТЕЛЯТ дължи неустойка, съгласно раздел VIІI от настоящия договор, както и обезщетение за настъпилите от това вреди.

**9.3.** Отношенията между страните по повод неизпълнение на задължение/задължения, причинено от непреодолима сила, се уреждат съгласно гражданското законодателство на Република България.

**9.4.** Никоя от страните по договора не носи отговорност за изцяло или частично неизпълнение на задължения, поети по силата на договора, ако невъзможността за изпълнението се дължи на причина, която не може да й се вмени във вина.

**X. СПОРОВЕ**:

**10.1.** Възникналите през времетраене на договора спорове и разногласия между страните се решават чрез преговори между тях.

**10.2.** В случай на непостигане на договореност по предходната точка, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат решавани според българските материални и процесуални закони от компетентният съд по реда на ГПК.

 **ХІ. СЪОБЩЕНИЯ**:

 **11.1.** Всички съобщения между страните, свързани с изпълнението на този договор, са валидни, ако са направени в писмена форма и са подписани от определените длъжностни лица от ВЪЗЛОЖИТЕЛЯ и ИЗПЪЛНИТЕЛЯ.

 **11.2**. За дата на съобщението се смята:

 а) датата на предаването – при ръчно предаване на съобщението;

 б) датата на пощенското клеймо на обратната разписка – при изпращане по пощата;

 в) датата на приемането – при изпращане по телефакс.

 **10.3.** За валидни адреси на съобщения, свързани с настоящия договор, се смятат:

**За изпълнителя: За Възложителя:**

 **Гр.София 1431;**

 **Бул. „Пенчо Славейков“ № 52А**

 **УМБАЛ „Света Екатерина“ЕАД**

 **11.4**. При промяна на адреса, съответната страна е длъжна да уведоми другата в срок от 3 работни дни за промяната.

**XІI. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

12.1. Настоящият Договор се прекратява в следните случаи:

* с изтичане на гаранционния срок на медицинското оборудване;
* по взаимно съгласие на страните, изразено в писмена форма;
* когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;
* При настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 30 дни;

12.2. Възложителят може да прекрати Договора без предизвестие, с уведомление, изпратено до Изпълнителя:

* При условията на чл. 118 от Закона за обществените поръчки;
* В случаите и по реда на чл.73 от ППЗОП;
* При системно (три и повече пъти) неизпълнение на Изпълнителя на задълженията за гаранционно обслужване и/или гаранционни ремонти в срока на гаранцията; или
* при пълно неизпълнение на задълженията на Изпълнителя за гаранционно обслужване и/или извършване на гаранционни ремонти в срока по гаранцията; или
* при забава продължила повече от 20 календарни дни или при пълно неизпълнение на задължението на Изпълнителя за въвеждането в експлоатация на оборудването;
* използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

12.3. ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.

12.4. Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

 12.5. Възложителят може да развали Договора по реда и при условията предвидени в него или в приложимото законодателство.

12.6. Настоящият Договор може да бъде изменян или допълван от Страните при условията на чл. 116 от ЗОП, а именно:

**12.6.1.** при условията на чл. 116, ал. 1, т. 1 от Закона за обществените поръчки: при намаляване цената на оборудването.

**XIІI. НЕПРЕОДОЛИМА СИЛА**

13.1. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

13.2. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

13.3. Докато трае непреодолимата сила, изпълнението на задължението се спира.

13.4. Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

**ХІV. ДОПЪЛНИТЕЛНИ РАЗПОРЕДБИ**

14.1. За всички неуредени в настоящия Договор въпроси се прилага действащото българско законодателство.

14.2. Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

14.3. Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

14.4. Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по член 10.3. се считат за валидно изпратени и получени от другата Страна.

14.5. Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

14.6.Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

14.7. Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

14.8. В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

14.9. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо и ценово предложение на Изпълнителя;
3. *Приложение № 3* – Приемо-предавателен протокол;
4. *Приложение № 4* – Гаранционна карта;

**Настоящият Договор се подписа в 2 (два) еднообразни екземпляра – един за Възложителя**

**и един за Изпълнителя**

***ЗА ИЗПЪЛНИТЕЛЯ: …….. ЗА ВЪЗЛОЖИТЕЛЯ: …………………***

 ***ПРОФ. Д-Р ГЕНЧО НАЧЕВ, Д.М.Н.***

 ***ИЗПЪЛНИТЕЛЕН ДИРЕКТОР НА***

***УМБАЛ „СВЕТА ЕКАТЕРИНА“ЕАД***